Ma yella deg umedya-agi wis sin (02), yessemres amyeḍfer iwakken ad d-yemmeslay ɣef ddunit amek tettezzi, yal amdan di tudert-is ad yedder tallit n lferḥ, tallit n lqerḥ, imi mačči akken i as-yehwa i yiwen ara yidir. D lmektub, ayen yuran ad iɛeddi, d acu kan yewwi-d ɣef umdan ad yeqbel neɣ ad yesseqneɛ s tikci a Rebbi, ur t-itteffeɣ ara leɛqel ad yesbeṛ i wayen ityuɣen, akken yella di lemtel «sbeṛ d aḥbib n leɛqel».